cyanic-selkie/wikianc huggingface dataset:
लाहिडी महाशय
योगदान
वाराणसीका प्रसिद्ध संत तैलंग स्वामीले निम्न शब्दहरूमा लाहिरी महाशयको प्रशंसा गर्नुभएको थियो, "लाहिडी महाशय एक दिव्य बिरालोको बच्चा समान हुनुहुन्छ। जसरी बिरालोको बच्चालाई उसकी आमाले जहाँ राख्छिन, ऊ त्यहीं रहन्छ; त्यसैगरी लाहिडी महाशयलाई पनि जगत जननी ले जहाँ राख्नुहुन्छ, त्यहीं बस्नुहुन्छ। कर्तव्य पालनका खातिर सांसारिक मनुष्यको भूमिका निभाएर पनि उहाँले त्यो पूर्ण आत्मज्ञान प्राप्त गर्नुभएको छ जसलाई प्राप्त गर्नको लागि मलाई सबै कुरा त्याग्नु पर्यो — यहाँसम्म कि मेरो लंगौटी पनि !"
लाहिडी महाशयको प्रवचनहरूको पूर्ण अंश प्राप्त छैन किन्तु गीता उपनिषद् संहीता इत्यादिका व्याख्याहरु उपलब्ध छन् । ६६ वर्षको उमेरमा उहाँले सन् १८९५ २६ सेप्टेम्बरमा वनारसमा महासमाधि लिनुभयो ।
कर्जन्हा नगरपालिका
कर्जन्हा नगरपालिका सिराहा जिल्लाको ९ नगरपालिका मध्येको एक नगरपालिका हो।
नेपालको एघारौँ राष्ट्रिय जनगणना २०६८ अनुसार कर्जन्हा नगरपालिकाको कुल जनसङ्ख्या ३८,९४० छ।
हर्षित मन (टेलिभिजन शृङ्खला)
हर्षित मन (ओड टु जोए, सरलीकृत चिनियाँ: 欢乐颂 ; परम्परागत चिनियाँ: 歡樂頌) सङडन टेलिभिजन मिडिया ग्रुप र डेलाइट इन्टरटेन्मेन्ट टेलिभिजन लिमिटेडले सन् २०१६ मा प्रदर्शन गरेको एक चिनियाँ टेलिभिजन शृङ्खला हो। यो टेलिभिजन शृङ्खला नाइद्वारा रचिएको यसै नामको एक उपन्यासमा आधारित छ। यस टेलिशृङ्खलाको पहिलो संस्करण १८ अप्रिल २०१६ देखि १० मे २०१६ सम्म प्रसारण गरिएको थियो।
यस टेलिशृङ्खलाको दोस्रो संस्करण ११ मे २०१७ देखि १० जुन २०१७ सम्म प्रसारण गरिएको थियो।
सार
यस टेलिभिजन शृङ्खलाका अनुसार पाँच फरकफरक पृष्ठभूमि भएको महिलाहरू चीनको साङ्घाई स्थित ओड टु जोए नामक एक ठूलो भवनको पाँच वटा कोठाहरूमा डेरामा बसोबास गर्दै आएका छन्। एक शृङ्खलाकी प्रमुख पात्र एन्डि (लिवि ताव) एक सफल व्यापारिक महिला हुन्छन्, जो अमेरिकाको न्युयोर्कमा आफ्नो अध्ययन सकाएर चीनमा आफ्नो भाईको खोजि गर्नका लागि फर्किएकी हुन्छिन्। क्यु सावसाव (याङ जी) एक २५ वर्षीय महिला हुन् जसले आफ्नो सानो व्यापार सम्हालेकी हुन्छिन्। फान साङ मे (जियाङ सिन) एक गरिब परिवारमा हुर्किएकी हुन्छिन तर पछि उनले आफुलाई एक सफल विश्वव्यापी कम्पनीको प्रबन्धक हुने मौका पाउँछिन्। च्यु यिङयिङ (याङ जी) एक सानो गाउँकि केटी हुन्छिन् र उनको सपना ठूलो सहरमा स्थापित हुने हुन्छ। ग्वान जुअर (साव सिन) एक २२ वर्षीया उच्च शिक्षा हासिल गरेकी युवती हुन्छिन् र उनलाई एक कम्पनीमा काम गर्ने मौका मिल्छ। यस टेलिशृङ्खलामा अन्य विभिन्न पुरुष पात्रहरूको पनि अभिनय रहेको छ।
वन्दे मातरम्
वन्दे मातरम् (संस्कृत: वन्दे मातरम्, अनुवाद: 'माता, म तिमीलाई नमन गर्छु') बङ्किमचन्द्र चटर्जीद्वारा सन् १८७० मा बङ्गाली भाषामा लेखिएको एक कविता हो, जसलाई उनले आफ्नो सन् १८८२ बङ्गाली उपन्यास 'आनन्दमठ'मा समावेश गरेका थिए।  यो कविता पहिलो पटक रवीन्द्रनाथ ठाकुरले सन् १८९६ को भारतीय राष्ट्रिय काङ्ग्रेसको अधिवेशनमा गाएका थिए। सन् १९४७ अगस्टमा औपनिवेशिक शासनको अन्त्य हुनु अघि काङ्ग्रेस कार्य समितिले सन् १९३७ अक्टोबरमा गीतका पहिलो दुई श्लोकलाई भारतको राष्ट्रिय गीतको रूपमा ग्रहण गरेको थियो।
मातृभूमिको एक श्रद्धोक्ति, यो उपन्यास 'आनन्दमठ'मा बङ्गाली लिपिमा लेखिएको थियो। 'वन्दे मातरम्' शीर्षकको अर्थ "म मातृभूमिको प्रशंसा गर्छु, माता"। गीतको पछिल्ला पदहरूमा "माता देवी" लाई जनताको मातृभूमिको रूपमा व्याख्या गरिएको छ - बङ्ग जननी (वङ्ग माता/বঙ্গ মাতা)   र भारत माता (भारत माता)   यद्यपि पाठमा यो स्पष्ट रूपमा उल्लेख गरिएको छैन।
यो गीतले भारतीय स्वतन्त्रता सङ्ग्राममा महत्त्वपूर्ण भूमिका खेलेको थियो, पहिलो पटक रवीन्द्रनाथ ठाकुरले सन् १८९६ को भारतीय राष्ट्रिय काङ्ग्रेसको अधिवेशनमा राजनीतिक सन्दर्भमा यो गीत गाएका थिए। यो सन् १९०५ मा राजनीतिक सक्रियता र भारतीय स्वतन्त्रता आन्दोलनको लागि एक लोकप्रिय गीत बनेको थियो। आध्यात्मिक भारतीय राष्ट्रवादी र दार्शनिक अरविन्दोले यसलाई "बङ्गालको राष्ट्रिय गान" भनेर उल्लेख गरेका थिए। उक्त गीत र उपन्यासलाई औपनिवेशिक सरकारले प्रतिबन्ध लगाए कामदार र आम जनताले प्रतिबन्धको अवहेलना गरे (जनताहरूको बिचमा यो गीत गाएको कारणले धेरैलाई बारम्बार जेल हालियो); भारतले सन् १९४७ मा औपनिवेशिक शासनबाट स्वतन्त्रता प्राप्त गरेपछि भारत सरकारले उक्त प्रतिबन्धलाई खारेज गरेको थियो।
सन् १९५० जनवरी २४ मा भारतको संविधान सभाले "वन्दे मातरम्" लाई राष्ट्रिय गीतको रूपमा स्वीकार गरेको थियो। सो अवसरमा भारतका प्रथम राष्ट्रपति राजेन्द्र प्रसादले गीतलाई भारतको राष्ट्रिय गान ‘जन गण मन’को बराबरीमा सम्मान गर्नुपर्ने बताएका थिए। यद्यपि भारतको संविधानमा "राष्ट्रिय गीत" को कुनै उल्लेख छैन।
गीतका पहिलो दुई पदहरू माता र मातृभूमिको अमूर्त सन्दर्भ हुन्, तिनीहरूले कुनै पनि हिन्दू देवताको नाम उल्लेख गर्दैनन्, पछिका श्लोकहरू जसमा दुर्गा जस्ता देवीहरूको उल्लेख गरिएको छ। ५२ सेकेन्ड तोकिएको राष्ट्रिय गान "जन गण मन" भन्दा फरक यस गीतको प्रस्तुतिको लागि परिस्थितिजन्य विशिष्टताको ६५ सेकेन्डहरू छन्।
सोफी चौधरी
सोफी चौधरी (जन्म सोफिया चौधरी, ८ फेब्रुअरी १९८२) ब्रिटिस मूलकी भारतीय चलचित्र अभिनेत्री तथा गायिका हुन । उनी यस सँगै भारतीय चर्चित साङ्गितिक च्यानल एमटिभीमा भिजेको रूपमा समेत कार्य गरेकी छिन् ।
माचिक्ने
माचिक्ने वा माचिक्नी नेपाली भाषाको असभ्य वा अपमानजनक शब्द हो। यस शब्द सामान्यतया अत्यधिक अपमानजनक मानिन्छ भने यसको विरलै प्रयोग गरिन्छ। यो त्यस्तो व्यक्तिलाई जनाउँछ जसले अर्को व्यक्तिको आमा, वा आफ्नै आमासँग यौन गतिविधिमा संलग्न हुन्छ। यसको सट्टामा, यसले नीच वा निष्ठुर व्यक्ति वा विशेष गरी गाह्रो वा आशावादी अवस्थालाई जनाउँछ।
क्वयेर युथ ग्रुप
क्वयेर युथ ग्रुप नेपालमा सिमान्तकृत यौन अभिमुखिकरण, लैङ्गिक पहिचान र यौन विशेषताका व्यक्तिहरूको अधिकारका निम्ति कार्यरत एक गैर-सरकारी संस्था हो। सन् २०१८ मा फुक्का संजाल (लूज नेटर्वक)का रूपमा स्थापित, सन् २०२० मा मुनाफा वितरण नगर्ने संस्थाका रूपमा भएको हो ।
सिद्दान्त
क्वयेर युथ ग्रुपका तीन मौलिक सिद्धान्तहरू देहाय बमोजिम रहेका छन् :-
दिवस तथा उत्सव
सिमान्तकृत यौन अभिमुखिकरण, लैङ्गिक पहिचान र यौन विशेषताका व्यक्ति सम्बन्धी देहायका दिवस तथा उत्सवहरू नेपालमा क्वयेर युथ ग्रुपले सुरु गरेका थिए ।
उपलब्धी
क्वयेर युथ ग्रुप लगायतको संगठित प्रयासले नेपालमा दोस्रो छालको क्वयेर आन्दोलन सुरु भयो ।
भाषा
क्वयेर युथ ग्रुपले नेपाली भाषामा यौन अभिमुखिकरण, लैङ्गिक पहिचान र यौन विशेषता सम्बन्धी शब्दावलीहरू प्रचलनमा ल्याएको हो । यस अघि नेपाली भाषामा 'समलिङ्गी तेस्रोलिङ्गी' बाहेक अरु कुनै शब्दावली प्रचलित थिएन ।
अन्धराष्ट्रवाद
अन्ध राष्ट्रवाद ( अन्ध~राष्ट्रवाद) भनेको अर्को राष्ट्रभन्दा आफ्नै राष्ट्र उच्च ठान्ने र अन्य राष्ट्रको हितलाई पेलेर पनि आफ्नो राष्ट्रको उन्नति चाहने राजनीतिक भावना तथा विचार हो। अन्ध-राष्ट्रवादले राष्ट्रवादको चरम रूप हो। यसले कुनै एक राज्य वा व्यक्तिको स्वार्थलाई महत्व दिन्छ। जब अन्धराष्ट्रवादको धारणा राष्ट्रिय पुनर्उत्थानसँग मिसिन्छ तब यो विचारधारा फासीवादको एक प्रमुख आधार बन्छ। केही अन्धराष्ट्रवादी सङ्गठनहरूलाई केही देशले आतङ्ककारी आन्दोलनको रूपमा घोषणा गरेको छ।
सवार्इ (लोकलय)
सवाई नेपालीहरूमा निकै प्रसिद्ध र प्रचलित लय हो । यसलाई प्राचीन कालमा वीरछन्द वा वीरलय पनि भन्ने गरिन्थ्यो । लोकककाव्यका थुप्रै गाथाहरू यस लयमा पाइन्छन् । लेख्य सृजनामा यसको प्रथम प्रयोग चाहिं वसन्त शर्माको  समुद्रलहरीको  सवाई (१९०१) मा भएको  पाइन्छ ।
सन्दर्भ सूची
श्रेणी : लोकक गीत श्रेणी : लोकक लय श्रेणी : संस्कृति
मुम्बा देवी मन्दिर
मुम्बा देवी मन्दिर भुलेश्वर, मुम्बईमा अवस्थित छ। मुम्बई शहरको नाम मुम्बा माताको नामबाट आएको हो। यो मन्दिर करिब ४ सय वर्ष पुरानो हो। यो मन्दिर  1737 मा स्थापना गरिएको थियो । मुम्बई सुरुमा माछा मार्नेहरूको उपनिवेश थियो। यहाँ तिनीहरूलाई कोली भनिन्थ्यो। त्यसपछि कोली समुदायले यहाँ बोरीमा मुम्बादेवीको मन्दिर स्थापना गरेका थिए ।  मा यसको मूल स्थानमा निर्माण गरिएको थियो, ठ्याक्कै जहाँ भिक्टोरिया टर्मिनस भवन आज छ। त्यसपछि मन्दिरको तीन तर्फ ठूलो पोखरी थियो, जसलाई अहिले पुल बनाइएको छ । यस मन्दिरको जग्गा पाण्डु सेठले दान दिएका थिए र उनको परिवारले पनि मन्दिरको हेरचाह गर्थे। पछि, बम्बई उच्च न्यायालयको आदेश अनुसार मन्दिरको ट्रस्ट स्थापना भयो। अहिले पनि सोही मन्दिर ट्रस्टले हेरचाह गरिरहेको छ ।
ल्यान्डन डोनोभान
ल्यान्डन डोनोभान अमेरीकी फुटबल दुनियाँमा चौध वर्ष तहल्का मच्चाएका तथा फुटबलमा आफ्नो कुशलताका कारण आफ्नो राष्ट्रिय टिमलाई सफलताको शिखरमा पुर्याउन सफल वजनदार खेलाडीको नाम हो ।आक्रामक मिड फिल्डर डोनोभान राष्ट्रिय टोलीका सर्वाधिक गोलकर्ता पनि हुन । अमेरीकी फुटबल इतिहाँसकै सर्वाधिक लोकप्रिय खेलाडीका रूपमा चिनिने डोनोभानले यु-१७,यु-२०,यु-२३ र सिनियर राष्ट्रिय टोलीमा कहिल्यै विर्सन नसकिने छाप छोडेका छन । उनले आफ्नो जादुयी खेलबाट जर्मनी र बेलायतमा पनि प्रशंसकको हुल नै बनाएका छन । बुन्डेस लिगा क्लब बायर लिभरकुसेन र बायर्न म्युनिख हुँदै इंग्लिस प्रिमियर लिग क्लब इभर्टन पनि डोनोभानलाई भित्र्याउन पछि परेनन । इभर्टनमा रहँदा उनको चर्चा चुलिएको थियो । 2002, 2006 र 2010 विश्वकपमा टिमका लागि खेलेका डोनोभान 2002 फिफा विश्वकपमा गरिमामय फिफा उत्कृष्ट युवा खेलाडीको पुरस्कार जित्न सफल भएका थिए भने अमेरिकालाई क्वार्टरफाइनलमा पुर्याउन उनको योगदान स्मरणीय रह्यो । यसरी उनले फुटबल प्रेमीका बिच अमिट छाप छोडेका छन ।
झ्याउरे (लोकलय)
झ्याउरेका धेरै भाका र भेद छन् । तीमध्ये उन्नाइस अक्षरे पाउ हुने लय एउटा हो । यो लय द्विपदी हुन्छ र प्रत्येक पाउका ४, ९, १३ अक्षरमा विश्राम हुन्छ । भने आ‌र्को भेद अ‌नुसार प्रत्येक पाउका ‌‌३, २, ३, २, ३, ३ अक्षरमा विश्राम हुन्छ।
प्रयोग
यस लयलाई महाकवि देवकोटाले कुञ्जिनी र कृषिबाला मा प्रयोग गरेका छन् ।
सन्दर्भ सूची
श्रेणी : लोक गीत श्रेणी : लोक लय श्रेणी : संस्कृति
मार्सेलो
मार्सेलो (जन्म: १० अप्रिल १९८६) एक ब्राजिली पेशेवर फुटबल खेलाडी हुन जसले फ्रान्सेली क्लब लियोनको लागि रक्षापंक्तिको रूपमा खेल्छन् ।
कवच
कवच राजेश हमाल, बिराज भट्ट, शुशिल क्षेत्री, रेखा थापा, झरना थापा द्वारा अभिनित नेपाली कथानक चलचित्र हो। यस चलचित्र निर्देशक प्रदीप श्रेष्ठ हुन्।
नदिन गोर्डिमर
नदिन गोर्डिमर(20 नोभेम्बर 1923 – 13 जुलाई 2014) साहित्यमा नोबेल पुरस्कार प्राप्त गर्ने महिला कथाकार हुन् । दक्षिण अफ्रिकामा जन्मेकी, नदिन गोर्डिमरले १९९१मा नोबेल पुरस्कार प्राप्त गरेकी थिइन् ।
महावतार बाबाजी
बाबाजीको बारेमा कुनै ऐतिहासिक विवरण छैन । स्वामी प्रपन्नाचार्यले उहाँलाई हैडाखानी बाबा भन्नुभएको छ । महावतार बाबाजीको बारेमा लोककथा तथा जनश्रुतिहरु प्रसस्त पाइन्छन् । उहाँले लाहिडी महाशय लाई क्रियायोगको दीक्षा दिएर संसारभर फैलाउने आदेश दिनुभएको थियो ।
परमहंस योगानन्द जी लेख्नुहुन्छ ः– बद्रीनारायणको उत्तरमा स्थित हिमालय शैलशृङ्खला लाहिडी महाशयका गुरु बाबाजीको उपस्थितिले अझै धन्य बनाएको छ । एकान्तवासी गुरुदेवले आफ्नो शरीरलाई सदीयौँ, सम्भवतः सहस्रौँ वर्षसम्म यथावत् राख्नुभएको छ । मृत्युञ्जय बाबाजी एउटा अवतार हुनुहुन्छ ।  यस संस्कृत शब्दको अर्थ हो ओर्लनु, यसको व्युत्पत्ति अव अर्थात् तल र तृ अर्थात् आउनुबाट भएको हो । हिन्दू शास्त्रहरूमा अवतारको अर्थ ईश्वर देहधारिका रूपमा अवतरित हुनु हो ।
बाबाजीको आध्यात्मिक अवस्था मानवकल्पनाभन्दा पर छ । श्री युक्तेश्वरजीले भन्नुभयो । मानवको सीमित दृष्टिले उहाँको अतीन्द्रिय आध्यात्मिक ज्योतिलाई हेर्न सक्दैन । यस अवतारको उचाइको स्पष्ट चित्र कल्पना गर्नु सम्भव छैन । यो अकल्पनीय छ ।
लाहिडी महाशयले भेट्दाको अनुभव
बाबाजीसँग लाहिडी महाशयको पहिलो भेट एउटा अचम्भित पार्ने कथा हो र अजम्बरी गुरुका बारेमा विस्तृत झलक दिने केहीमध्ये एक हो ।
म तेत्तीस वर्षको हुँदा मैले बाबाजीलाई पहिलो पल्ट भेटेँ । लाहिडी महाशयले बताउनुभयो । सन् १८६१ मा म दानापुरमा सरकारी मिलिट्री इन्जिनियरिङ् विभागमा लेखापालको पदमा नियुक्त थिएँ । एक दिन बिहान अफिस म्यानेजरले मलाई बोलाए ।
लाहिडी – उनले भने हाम्रो मुख्य कार्यालयबाट भर्खरै एउटा तार आएको छ । तिमीलाई रानिखेत सरुवा गरिँदै छ र जहाँ हालै आर्मी पोस्ट स्थापित गरिएको छ ।
एकजना नोकर साथमा लिएर म ५०० माइलको यात्रामा निस्कें । घोडा र बग्गी यात्रा गर्दै तीस दिनमा हामी हिमालयस्थित रानीखेत आइपुग्यौँ ।
मेरो अफिसको काम धेरै गाह्रो थिएन, म घण्टौँ भव्य पहाडको भ्रमण गर्ने समय पाउँथेँ । मैले हल्ला सुनेँ कि धेरै सन्तहरूको उपस्थितिले त्यो क्षेत्र धन्य भएको छ । मलाई उनीहरूलाई हेर्ने उत्कट इच्छा भयो । एक दिन दिउँसो म पहाडमा डुल्दै थिएँ टाढाबाट कसैले मेरो नाम काढी बोलाएको सुनेर म आश्चर्यचकित भएँ । म द्रोणगिरी पहाडको उकालो फूर्तिसाथ चढ्दै गएँ । अँध्यारो भएपछि फर्किँदा जङ्गलको बाटो पहिल्याउन सक्दिनँ होला भन्ने सोचेर एकछिन चिन्तित भएँ ।
अन्त्यमा म एउटा खुल्ला चौरमा पुगेँ जसको चारैतिर गुफाहरु थिए । एउटा पहाडी चट्टानमाथि एकजना नवयुवक स्वागतमा आफ्ना हात फैलाएर खडा थिए जो मुस्कुराइरहेका थिए । मैले आश्चर्यका साथ देखेँ कि ताम रङ्गको कपालबाहेक उनको अनुहार मसँग एकदम गजबले मिल्दोजुल्दो छ ।
लाहिडी तिमी आयौ । सन्तले मलाई स्नेहपूर्वक हिन्दीमा सम्बोधन गर्नुभयो । यहाँ गुफामा आराम गर । तिमीलाई डाक्ने म नै हुँ ।
उहाँ नै महाबतार बाबाजी हुनुहुन्थ्यो ।
बाबाजीका भक्तहरू विश्वभर छरिएर रहेका छन् । सुपरस्टार रजनीकान्त पनि बाबा का भक्त हुन् ।
सपनाको नौलो संसार
सपनाको नौलो संसार राजेश हमाल, दिलिप रायमाझी, शुशिल क्षेत्री, रिचा घिमिरे, तृप्ति नाडकर, कमला दाहाल, जितु नेपाल, राधा लम्साल द्वारा अभिनित नेपाली कथानक चलचित्र हो। यस चलचित्रका निर्देशक राजेन्द्र शाह हुन्।
बागमती प्रदेश सभा निर्वाचन, २०७४
बागमती प्रदेशसभा निर्वाचनको ११० सदस्य चयनको लागि दुई चरणमा २०७४ मङ्सिर १० र २०७४ मङ्सिर २१ मा मतदान सम्पन्न भएको हो । यस प्रदेशको मुख्यमन्त्री बन्नका लागि यस निर्वाचनमा सो उम्मेदवारले ५६ सदस्यहरूको समर्थन प्राप्त गर्नुपर्नेछ । निर्वाचन आयोग नेपालका अनुसार यस निर्वाचनमा मतदान गर्न योग्य मतदाताको सङ्ख्या ३० लाख ७४ हजार ४ सय १२ रहेको जनाएको छ ।
खर्च सीमा
प्रदेशसभा निर्वाचनको लागि एक उम्मेदवारले अधिकतम १५ लाख खर्च गर्न पाउने सीमा निर्वाचन आयोगले तोकेको हो । यस अन्तर्गत उम्मेदवारले सवारीसाधन प्रयोग गर्नका लागि ३ लाख, प्रचारप्रसार सामग्रीको लागि ६० हजार, ढुवानीका लागि ४५ हजार, गोष्ठी तथा अन्तरक्रियाका लागि ४ लाख ८० हजार, अन्य प्रचार प्रसार/ छापा तथा विद्युतीय माध्यमको लागि ६० हजार, कार्यलय सञ्चालनका लागि३५ लाख, प्रतिनिधि परिचालनका लागि १ लाख २० हजार तथा विविध खर्चका लागि ७३ हजार २ सय तोकेको छ ।
निर्वाचन कार्यक्रम
वि.सं. २०७४ भदौ १५ गते मन्त्रिपरिषद्को बैठकले निर्वाचन आयोगबाट प्राप्त सुझावका आधारमा प्रदेशसभा र प्रतिनिधि सभाको निर्वाचन २०७४ मङ्सिर १० र मङ्सिर २१ गते हुने गरी दुई चरणमा गर्ने निर्णय गरेको हो । पहिलो चरण अन्तर्गत ३२ हिमाली जिल्लामा निर्वाचन हुनेछ भने दोस्रो चरणमा ४५ जिल्लामा निर्वाचन सम्पन्न गरिने निर्णय आयोगले गरेको हो । प्रदेश नं. ३ को १३ जिल्लाहरू मध्ये पहिलो चरणमा ६ जिल्ला र दोस्रो चरण अन्तर्गत ७ जिल्लामा निर्वाचन सम्पन्न भएको हो ।
निर्वाचन प्रणाली
प्रदेश नं. ३ को प्रदेश सभाका ११० सदस्यहरूको चयन दुई तरिकाले गरिनेछ; ६६ सदस्यको चयन एकल-मतदान निर्वाचन क्षेत्रबाट पहिलो मतदान गरेर र बाँकी ४४ सदस्यको चयन एक प्रदेशव्यापी निर्वाचन क्षेत्रबाट बन्द सूचीको सामानुपातिक प्रतिनिधित्वद्वारा गरिनेछ । प्रत्येक मतदाताले दुईवटा विधिहरूको लागि छुट्टाछुट्टै मतपत्र पाउनेछन् । सामानुपातिक तर्फ कुनै पनि एक पार्टी वा निर्वाचन गठबन्धनले एउटा सिट छुट्याउन समग्र वैध मतदानको ३% मत पाउनु पर्ने व्यस्था गरिएको छ ।
राजनीति (चलचित्र)
राजनीति राजेश हमाल, कोमल ओली, रमेश बुढाथोकी, पवित्रा आचार्य, दिपक सुबेदी, शुस्मा कार्की द्वारा अभिनित नेपाली कथानक चलचित्र हो। यस चलचित्रका निर्देशक बसन्त निरौला हुन्।
नाभा रियासत
नाभा राज्य, भारतमा ब्रिटिश राजको समयमा पञ्जाबको फुलकियाली रियासतहरू मध्येको एक थियो जसको राजधानी नाभा रहेको थियो। सन् १९४७ मा भारत स्वतन्त्र भएपश्चात सहायक सन्धि समाप्त भइसक्यो र केही दिनसम्म नाभा रियासत स्वतन्त्र थिय। स्वतन्त्रता पश्चात यसको शासकले भारतमा विलयको सन्धिमा हस्ताक्षर गरेका थिए जसको परिणामस्वरूप यस स्वतन्त्र रियास्तलाई पञ्जाब राज्यमा मिलाइएको थियो।
धुम्बा ताल
धुम्बा ताल नेपालको मुस्ताङ जिल्लामा २८३० मिटरको उचाइमा अवस्थित ताल हो।
शिव ताण्डव स्तोत्र
शिव ताण्डव स्तोत्र (संस्कृत ः– शिवताण्डवस्तोत्रम्) महान् विद्वान एवम् परम शिवभक्त लङ्काधिपति रावणद्वारा रचिएको शिव को स्तोत्र हो ।
कथा
मान्यता छ कि शिवभक्त रावणले कैलासपर्वत उठाएको थियो र जब सबै पर्वत उचालेर लङ्का लैजान उद्यत भयो तब उसलाई आफ्नो बलमाथि घमण्ड भयो । भगवान् शिवलाई उसको यो अहंकार मनपरेन र महादेवले आफ्नो खुट्टाको बुढी औँलाले पर्वतलाई केही दबाउनुभयो र कैलाश आफ्नै ठाउँमा बस्यो । तर शिवको अनन्य भक्त रावणको हात भने च्यापिएर त्यही अड्कियो त्यसैले उ " भगवान् शंकर ! माफ गर्नुस्" भन्दै प्रार्थना गर्न थाल्यो । र त्यहीं बसेर गाउन थाल्यो र कालान्तरमा त्यही गीत नै शिव ताण्डव स्तोत्र बन्यो । रावणको यो स्तोत्रबाट आशुतोष भगवान् शिव खुशी भएर उसलाई सुख समृद्धिको वरदान दिनुभयो साथै सुनको लंकाको वरदान दिनुभयो साथै ज्ञान विज्ञानको वरदान पनि दिनुभयो । शिव ताण्डव स्तोत्र सुन्नाले मात्रै पनि सम्पूर्ण दुःख निवृत्ति हुने मानिन्छ ।
यस स्तोत्रको गठनशैली जटिल छ तर महाविद्वान रावणले केही समयमा नै यो स्तोत्रले रचना गरेका थिए ।
काव्यशैली
शिवताण्डव स्तोत्र स्तोत्रकाव्य मा अत्यन्त लोकप्रिय छ । यो पञ्चचामर छन्दमा आवद्ध छ । यसको अनुप्रास र समास बहुलभाषा संगीतमय ध्वनी र प्रवाहको कारण शिवभक्तहरूमा प्रिय छ । सुन्दर भाषा एवं काव्यशैलीको कारण यो स्तोत्र सम्पूर्ण स्तोत्रहरूमा विशिष्ट स्थानमा रहेको छ ।
== शिव ताण्डव स्तोत्र  ==
अङ्ग्रेजी विकिपिडिया
अङ्ग्रेजी विकिपिडिया, (अङ्ग्रेजी: English Wikipedia) सरल अङ्ग्रेजी विकिपिडिया संगै, विकिपिडिया को दुई अङ्ग्रेजी भाषा संस्करणहरु मध्ये एक, एक अनलाइन विश्वकोश हो। यो १५ जनवरी २००१ मा विकिपिडियाको पहिलो संस्करणको रूपमा स्थापित भएको थियो र, सम्म, कुनै पनि संस्करणको सबैभन्दा धेरै लेखहरू छन्, ६,५४७,४५१ मा।  July २०२२ को अनुसार,सबै विकिपीडियाहरूमा  लेखहरू अङ्ग्रेजी-भाषा संस्करणका हुन्; यो शेयर २००३ मा ५०% भन्दा बढी थियो।  संस्करणको एक अर्बौं सम्पादन १३ जनवरी २०२१ मा गरिएको थियो।
फुटनोटहरू
<references group="" responsive="1">
शोभना
शोभना चन्द्रकुमार पिल्लई (जन्म २१ मार्च १९७०) एक भारतीय अभिनेत्री र भरतनाट्यम नर्तक हुन्। उनी मुख्यतया मलयालम चलचित्र हरुमा तेलुगु र तमिल चलचित्र हरुका साथ केही हिन्दी, कन्नड र अंग्रेजी चलचित्र हरुमा अभिनय गर्छिन्। उनले दुई राष्ट्रिय चलचित्र पुरस्कार, एक केरला राज्य चलचित्र पुरस्कार, दुई फिल्मफेयर पुरस्कार दक्षिण, तीन विभिन्न दक्षिण भारतीय भाषाहरुमा सर्वश्रेष्ठ अभिनेत्री श्रेणीको लागि १४ नामांकनहरु, २०११ मा तमिलनाडु राज्यको कालाइमानी पुरस्कार र अन्य धेरै पुरस्कारहरु जितिन्।
शोभनाले सन् १९८० र १९९० को दशकमा आफूलाई प्रमुख अभिनेत्रीको रूपमा स्थापित गरिन् । मलयालम चलचित्र मणिचित्रथाझु (१९९३) र अंग्रेजी चलचित्र  मित्र, माई फ्रेन्ड (२००१) मा उनको अभिनयको लागि उनले दुई पटक सर्वश्रेष्ठ अभिनेत्रीको लागि राष्ट्रिय चलचित्र पुरस्कार जितिन्। सन् १९९९ पछि, शोभना आफ्ना चलचित्र हरुका लागि एकदमै छनोटमा परिन्।
२०१४ मा, केरला राज्य सरकारले उनलाई कला रत्न पुरस्कारले सम्मान गर्‍यो। २०१९ मा, उनलाई डा. एमजीआर शैक्षिक र अनुसन्धान संस्थानबाट मानार्थ डक्टरेट प्रदान गरिएको थियो। २०२२ मा, उनलाई संस्कृतको श्री शंकराचार्य विश्वविद्यालयबाट डाक्टर अफ लेटर डिग्री प्रदान गरिएको थियो।
चलचित्र करियर
शोभनाले बाल कलाकारको रुपमा डेब्यु गरेकी थिइन् । श्रीकान्त र केआर विजया अभिनीत कृष्णन-पन्जु द्वारा निर्देशित १९७९ मा तमिल चलचित्र मंगला न्यागीमा उनको मुख्य भूमिका थियो, जुन हिन्दी चलचित्र साजन बिना सुहागनको रिमेक थियो, जसको लागि उनले उत्कृष्ट बाल कलाकारको पुरस्कार जितेकी थिइन्। उनले १९८२ मा तेलुगु चलचित्र भक्त ध्रुव मार्केन्डयामा पनि अभिनय गरिन्, जुन तमिल र तेलुगु दुवै भाषामा बनेको सबै बाल चलचित्रहरु हुन्।   वयस्कको रूपमा, उनी निर्देशक बालचन्द्र मेनन द्वारा अप्रिल १८ मा मलयालम चलचित्र मार्फत चलचित्र  उद्योगमा परिचय गराएकी थिइन्। एक साधारण केटी-नेक्स्ट-डोरको उनको यथार्थवादी चित्रणले दर्शकहरुलाई अपील गर्यो र उनले धेरै चलचित्रहरुमा काम गरिन्। सोही वर्ष, उनले तमिल चलचित्र  उद्योगमा प्रवेश गरिन् र एसपी मुथुरामनद्वारा निर्देशित एनाकुल ओरुवानमा अभिनय गरिन्। एनाकुल ओरुवानले बक्स अफिसमा राम्रो प्रदर्शन गर्न सकेन र मलयालम चलचित्र हरुमा फर्किएपछि शोभनाको व्यावसायिक अवतरण रोकियो। उनी ९० को दशकको प्रारम्भमा सत्यराज (मल्लु वेट्टी माइनर, वाथियार भितु पिल्लई ), भाग्यराज (इथु नम्मा आलु ) र विजयकान्त ( पोनमाना सेल्वान, एन किट्टा मोथाथे) विरुद्ध सामयिक तमिल चलचित्र हरुमा अभिनय गर्न फर्किइन् - यी भूमिकाहरु सामान्यतया ग्लैमरस थिए। शोभनाले सामान्यतया सुन्दर, पोश र घमण्डी सहरकी केटीको रूपमा अभिनय गरेकी थिइन् जसलाई अन्ततः गाउँको केटाले मोहित पार्छ।
उनका अन्य प्रमुख चलचित्र हरुमा रुद्रवीणा (१९८८), मेलेपरम्बिल आनवेदु, कानमारायाथु, इथिरी पूवे चुवन्ना पूवे, यात्रा (१९८५), अनन्तराम, नादोडिक्कट्टु (१९८७), वेल्लानाकालुडे नाडु (१९८८), इधु नाम्माल (१९८८), इधू नाममाल (१९८८), समावेश छन्। इन्नाले (१९९०), कालिक्कलम (१९९०), थालपाथी (१९९१), पप्पयुदे स्वंथम अपूस (१९९२), मणिचित्रथाझु (१९९३), तेन्माभिन कोम्बथ (१९९४), मिन्नारम (१९९४), मजायेथुम मुन्पे (१९९५), हिटलर (१९९६) साक्षी (१९९९), डान्स लाइक अ म्यान (२००३), मकाल्कु (२००५), थिरा (२०१३) र वराने अवश्यामुंड (२०२०)। अविदुते पोल इभिदेयुमदेखि उपहारमसम्म शोभनाले एकै वर्ष ९८५ मा सोह्रवटा चलचित्र गरिन्। शोभनाले तमिल पिरियड चलचित्र कोचादाइयाँमा पनि अभिनय गरेकी थिइन्।
शोभनाले एएम फाजिलको मणिचित्रथाझुमा उनको अभिनयको लागि १९९३ मा सर्वश्रेष्ठ अभिनेत्रीको लागि उनको पहिलो राष्ट्रिय चलचित्र पुरस्कार जितिन्। चलचित्र मा गंगा नकुलन र अल्टर-इगो नागवल्लीको उनको चित्रणलाई समीक्षकहरुले "स्पेल बाइन्डिङ" भनेर वर्णन गरे। उनले रेवती द्वारा निर्देशित भारतीय अंग्रेजी भाषाको चलचित्र मित्र, माई फ्रेन्डमा उनको भूमिकाको लागि २००१ मा सर्वश्रेष्ठ अभिनेत्रीको लागि दोस्रो राष्ट्रिय चलचित्र पुरस्कार प्राप्त गरे। १९९३ को नेशनल अवार्डको फलस्वरूप, शोभना आफ्ना चलचित्र हरुको बारेमा अत्यन्तै छनौटमा परिन्।
शास्त्रीय नृत्य करियर
शोभना एक निपुण भरत नाट्यम नर्तक हुन्। उनले चित्रा विश्वेश्वरनको नेतृत्वमा चेन्नई, तमिलनाडुको चिदम्बरम एकेडेमीमा नृत्य प्रशिक्षण लिएकी थिइन्। शोभनाले अभिनय नाचिन्, भरत नाट्यमको मुख्य तत्व हो। उनी विजय टिभीमा प्रसारण हुने नृत्यको रियालिटी शो जोडी नम्बर १ मा निर्णायकहरु मध्ये एक थिइन्।
उनले १९८९ मा आफ्नै नृत्य विद्यालय " " सुरु गरिन र १९९२ मा दर्ता गरिन।
उनले तबलावादक जाकिर हुसेन, विक्कु विनायकराम र मन्डोलिन श्रीनिवास जस्ता सहयोगी उद्यमहरुमा काम गरिन्। विदेशमा उनको गायनहरुमा विश्व मलयाली सम्मेलनमा, संयुक्त राज्य अमेरिकामा १९८५ र १९९५ मा, मलेसियाका राजा र रानीको अगाडि क्वालालम्पुरमा, संयुक्त राज्य अमेरिका, युरोप, दक्षिण पूर्व एशिया र अष्ट्रेलियाका धेरै शहरहरु समावेश छन्। सन् १९९४ देखि सूर्य कृष्णमूर्तिद्वारा आयोजित सूर्य संगीत र नृत्य महोत्सवमा प्रस्तुति दिन थालेकी थिइन्। १९९९ मा, शोभना र प्रभु देवा र एआर रहमानले म्युनिख, जर्मनीमा " माइकल ज्याक्सन एण्ड फ्रेन्ड्स " कन्सर्टमा तमिल चलचित्र को नृत्य समूहसँग प्रदर्शन गरे। उनी सन् २००० मा मणिरत्नमको स्टेज शो नेत्रु, इन्द्रु, नालाईको पनि एक हिस्सा थिइन्।
१९९४ मा, शोबानाले चेन्नईमा शास्त्रीय नृत्य भरत नाट्यमको लागि कलर्पना नामक विद्यालय स्थापना गरे।
नेपाल पानीजहाज कार्यालय
वि.सं २०७५ फागुन २ मा प्रधानमन्त्री केपी शर्मा ओलीले ललितपुरको एकान्तकुनामा नेपाल पानीजहाज कार्यालयको उद्घाटन गर्नुभएको थियो । २०७५ माघ ३ गतेको मन्त्रिपरिषदको बैठकले पानी जहाज कार्यालय खोल्ने निर्णय गरेको थियो।
इतिहास
वि सं २०२७ मा राजा महेन्द्रको समयमा नै पानीजहाजको सम्भावनाका बारेमा अध्ययन भएको थियो । त्यतिवेलै राजाले पानीजहाज सञ्चालनसम्बन्धी चारवटा ऐन बनाएका थिए ।  पानी जहाज दर्ता ऐन, २०२७ बनेको थियो । २०२७ सालमा "पानी जहाज दर्ता ऐन" प्रचलनमा आए पनि कार्यालय स्थापना भएको थिएन। नेपाली पानीजहाजलाई विदेशी बन्दरगाह वा विदेशी क्षेत्रीय समुद्रमा रहँदा सन्धिद्वारा प्रदत्त सुविधा तथा शुल्कहरू र उचित सम्मानको अधिकार दिलाउने उद्देश्यले नेपालको व्यापारिक पानीजहाजको झन्डासम्बन्धी ऐन २०२७ बनेको थियो ।
२०२८ सालमा तत्कालीन सरकारले पानीजहाज किन्न तथा सञ्चालनका लागि ‘रोयल नेपाल सिपिङ कर्पोरेसन’ नामक संस्था नै खडा गरी प्रक्रिया अगाडि बढाएको थियो । यो कर्पोरेसनले ब्रिटिस कम्पनीसँग पानीजहाज खरिद गरेको थियो । जहाजको केही पैसा तिरेपछि बाँकी पैसाका लागि नेपाल सरकार जमानी बस्नुपर्ने थियो । तर, सरकारले जमानी बस्न आनाकानी गरेपछि ब्रिटिस कम्पनीले जहाज फिर्ता लगेको थियो ।
डोरिस लेसिङ्ग
डोरिस लेसिङ्ग (२२ अक्टोबर १९१९-१७ नोभेम्बर, २०१३) २००७ मा साहित्यमा नोबेल पुरस्कार प्राप्त गर्ने लेखिका थिइन्। उनी एगरौ र साहित्यमा नोबेल पुरस्कार प्राप्त गर्ने पहिली सबैभन्दा बडी उमेरकी महिला हुन् ।
स्वरा भास्कर
स्वारा भास्कर (जन्म सन् १९८८ अप्रिल ९) एक भारतीय अभिनेत्री हुन् जो मुख्यतया हिन्दी चलचित्र उद्योगमा काम गर्छिन्। स्वरालाई बलिउडमा उनको पात्र 'बिन्दिया' र 'पायल'को लागि जानिन्छ। व्यावसायिक रूपमा सफल रोमान्टिक कमेडी चलचित्र 'तनु वेड्स मनु'मा सहायक भूमिकाको लागि उनले व्यापक पहिचान पाएकी थिइन्।
प्रारम्भिक जीवन र शिक्षा
भास्करको जन्म सन् १९८८ अप्रिल ९ मा भारतको दिल्लीमा भएको थियो। उनको पिता चित्रपु उदय भास्कर नौसेना अधिकारी थिए जबकि आमा इरा भास्कर नयाँ दिल्लीमा जेएनयुमा चलचित्र विषयकी अध्यापक थिइन्। स्वराले सरदार पटेल विद्यालयमा अध्ययन गरेपछि अङ्ग्रेजी साहित्यको अध्य्यन गर्न मिरान्डा हाउस गएकी थिइन्। फेरी उनी जवाहरलाल नेहरु विश्वविद्यालयबाट समाजशास्त्र विषयमा एमए गरेकी हुन्।
नेपालमा क्वयेर अधिकार सम्बन्धी अदालतीय फैसला
नेपालमा क्वयेर व्यक्तिहरूको अधिकार सम्बन्धी सर्वोच्च अदालतबाट केही फैसलाहरू भएको पाइन्छ । २०६४ सालको फैसला नेपालमा यस विषयक पहिलो अदालतीय फैसला थियो। यस पछि पनि नेपालको सर्वोच्च अदालतले क्वयेर अधिकार बारे विविध फैसलाहरू सुनाएका छन्। हाल सम्म क्वयेर अधिकार सम्बन्धी सर्वोच्च अदालतबाट मात्र फैसला भएको देखिन्छ।
२०७४ सुमन पन्त विरुद्ध गृह मन्त्रालय र अध्यागमन विभाग
२०७४ कार्तिक ६ गते भएको निर्णय नं. ९९२१ - परमादेश सुमन पन्त विरुद्ध गृह मन्त्रालय र अध्यागमन विभाग मुद्दामा - कुनै नेपाली नागरिकले वैवाहिक सम्बन्ध भएको दाबी गर्ने विदेशीले विवाह दर्ताको प्रमाणपत्र पेस गरेमा ती विदेशी नागरिकलाई गैरपर्यटकीय भिसा जारी गर्न इन्कार गर्न नमिल्ने - भनी फैसला गरिएको थियो । नेपाली नागरिक सुमन पन्त, एक महिलाले अमेरिकी नागरिक अर्को महिलासँग अमेरिकामा विवाह गरी दर्ता गराएका थिए र नेपालको अध्यागमन विभागले गैर-पर्यटकीय भिजा दिनबाट वञ्चित गरेको थियो ।
२०७३ आनिक राना र सुनिलबाबु पन्त विरुद्ध नेपाल सरकार
२०७३ माघ १० गते भएको निर्णय नं. ९८७५ - परमादेश आनिक राना र सुनिलबाबु पन्त विरुद्ध नेपाल सरकार मुद्दामा देहाय बमोजिमका प्रमुख फैसलाहरू थिए :
२०७० डिलु बुदुजा विरुद्ध नेपाल सरकार
२०७० जेठ २७ गते भएको निर्णय नं.९०४८ डिलु बुदुजा विरुद्ध नेपाल सरकार रीटलाई सर्वोच्च अदालतले खारेज गरेको छ। रीट खारेज भएको ठहरे तापनि निवेदकको माग अनुसार पनि फैसला भएको छ। यस मुद्दाका प्रमुख फैसला मेशिन रेडेबल राहदानीमा तेस्रोलिङ्गी पहिचान कायम गर्न विपक्षीको नाउँमा निर्देशनात्मक आदेश जारी भएको हो।
२०६९ रजनी शाही विरुद्ध राष्ट्रिय महिला आयोग
२०६९ कार्तिक २० गते भएको निर्णय नं. ८९४५ रजनी शाही विरुद्ध राष्ट्रिय महिला आयोग मुद्दामा प्रमुख फैसला देहाय बमोजिमको थिए :-
अजम्बरी नाता (चलचित्र)
अजम्बरी नाता राजेश हमाल, श्रीकृष्ण श्रेष्ठ, रेखा थापा, निरुता सिंह, रबि गिरि, नारायण त्रिपाठी, मोहन निरौला द्वारा अभिनित नेपाली कथानक चलचित्र हो। यस चलचित्रका निर्देशक प्रदीप श्रेष्ठ हुन्।
यो पनि हेर्नुहोस्
नेपाली चलचित्र उद्योग
नवयुग श्रेष्ठ
नवयुग श्रेष्ठ (जन्म: २६ जनवरी १९९०) इलाम जिल्लामा जन्मिएका हुन। उनी नेपाल फुटबल टिम र नेपाल आर्मी क्लबका खेलाडी हुन् । नेपालको इतिहासमा सर्वाधिक तीन ह्याट्रिक प्रहार गर्ने उनी प्रथम खेलाडी हुन्। उनले २०१६ बंगबन्धु गोल्ड कपमा ४ गोल तथा दक्षिण एसियाली खेलकुद फुटबल २०१६मा ७ गोल प्रहार गरी दुवै प्रतियोगिता विजय गर्न अग्र भूमिका खेलेका छन्। प्रथम र तृतिय ह्याट्रिक उनले माल्दिभ्स विरूद्ध र द्वितिय ह्याट्रिक उनले भूटान विरूद्ध लगाएका थिए।
अन्तर्राष्ट्रिय करियर
नवयुग श्रेष्ठले भारतमा सञ्चालन भएको २०१५ साफ च्याम्पियनसिपबाट आफ्नो अन्तर्राष्ट्रिय फुटबल करियरको आरम्भ गरे । सन् २०१६ मा बङ्गलादेशमा सञ्चान भएको २०१६ बंगबन्धु गोल्ड कपबाट उनले अन्तर्राष्ट्रिय फुटबल जगतमा चर्चा पाएका हुन् । नवयुगले बङ्गवन्धु गोल्डकपको सेमीफाइनल खेलमा माल्दिभ्स राष्ट्रिय फुटबल टिम विरुद्ध ह्याट्रिक गर्न सफल भएका थिए भने फाइनलम खेलमा समेत उनले बहराइन राष्ट्रिय फुटबल टिम विरुद्ध एक गोल गरेका थिए । सो प्रतियोगितामा ४ गोल गरेर नवयुग सबैभन्दा बढी गोल गर्ने खेलाडी र मोस्ट भ्यालुएबल खेलाडीको उपाधि प्राप्त गरे ।
हेली शाह
हेली शाह  भारतीय चलचित्र क्षेत्रका एक बहुप्रसिद्ध अभिनेत्री हुन्।
रुपे
रुपे एक भारतीय बहुराष्ट्रिय वित्तीय सेवा र भुक्तानी सेवा प्रणाली हो। भारतीय राष्ट्रीय भुगतान निगम National Payments Corporation of India (NPCI) ले जारी गरेको थियो।  यसलाई भारतीय रिजर्व बैंक (RBI) को घरेलू, खुला र बहुपक्षीय भुक्तानी प्रणाली स्थापना गर्ने दृष्टिकोण पूरा गर्न सिर्जना गरिएको थियो। रुपेले सबै भारतीय बैंक र वित्तीय संस्थाहरूमा इलेक्ट्रोनिक भुक्तानी सुविधा दिन्छ। भारतीय राष्ट्रीय भुगतान निगमले अन्तर्राष्ट्रिय मान्यता प्राप्त गर्न रुपे कार्ड योजनालाई सक्षम बनाउन डिस्कभर फाइनान्सियल, जेसिबीसँग सम्बन्ध कायम राखेको छ।
भारत
भारतभरका लगभग सबै एटिएमहरूमा रुपे कार्ड स्वीकार गरिन्छ। नेशनल पेमेन्ट्स कर्पोरेशन अफ इन्डिया द्वारा प्रकाशित तथ्यांक अनुसार, रुपे संजाल सञ्जालमा २ लाख एटिएम र २६ लाख भन्दा बढी पोइन्ट अफ सेल ( PoS) टर्मिनलहरू छन्। रुपेकार्ड अधिकांश आन्तरिक भुक्तानी गेटवे र केही अन्तर्राष्ट्रिय भुक्तानी गेटवेहरूमा (अन्य नेटवर्कहरूसँग यसको सञ्जाल मार्फत) अनलाइन स्वीकार गरिन्छ।
पेपालले रुपे कार्ड प्रणालीलाई स्वीकार गर्दछ। अमेजनले सबै रुपे डेबिट कार्डहरू, र कुनै बैंकद्वारा जारी गरिएका रुपे  क्रेडिट कार्डहरू स्वीकार गर्दछ। एप्पलले जुलाई २०२१ मा एप स्टोर र आइट्युन स्टोर मा रुपे डेबिट र क्रेडिट कार्डहरू स्वीकार गर्न थाल्यो। रुपे कार्डलाई अहिले सम्म पनि एप र गेममा खरिद गर्न गुगल प्लेमा मान्य भुक्तानी विधिको रूपमा स्वीकार गरिएको छैन।
नेपाल
नेपाल एसबीआई बैंक र नेपाल राष्ट्र बैंकले नेपालमा १४ हजार पीओएसमा रुपे पेमेन्ट सञ्जालमा प्रयोगमा ल्याएको छ ।
सकुन्तला
सकुन्तला नेपाली कथानक चलचित्र हो। यो फिल्ममा राजेश हमाल मुख्य भुमिकामा छन्। उनी यो फिल्ममा नया भेषमा छन् जसमा उनले तेस्रो लिङ्गको भुमिका निर्वाह गरेका छन्।
अदानचुली गाउँपालिका
अदानचुली गाउँपालिका नेपालको हुम्ला जिल्लामा अवस्थित एक गाउँपालिका हो । यो अदानचुली गाउँपालिका साबिकको श्रीनगर र कालिका गा.वि.स. लाई मिलाएर बनाइएको गाउँपालिका हो । यो गाउँपालिकाको क्षेत्रफल १५०.६१ वर्ग किलोमिटर रहेको छ । साथै यो गाउँपालसकाको प्रमुख कार्यालय साविक साविक श्रीनगर गा.वि.स.को कार्यालयलाई निर्धारण गरिएको छ ।
विवरण
यो गाउँपालिकामा कुल ६ वटा वडाहरू रहेको छ । भने वि.स. २०६८ सालको जनगणना अनुसार कुल जनसङ्ख्या ७११६ रहेको छ ।
माओवादी जनयुद्ध
माओवादी जनयुद्ध नेपालको सशस्त्र द्वन्द्व हो जुन नेपाल कम्युनिष्ट पार्टी (माओवादी) र नेपाल सरकार बीच २०५२ साल देखि २०६३ सम्म चलेको थियो। युद्धको अवधिमा यो सशस्त्र द्वन्द्वकालको रूपमा परिचित थियो।
पृष्ठभूमि र सुरुवाती चरण
२०४६ सालमा, निर्दलीय पञ्चायती शासनको अन्त्य हुँदै बहुदलीय व्यवस्था आएको थियो। तात्कालिक समयको नेपाल कम्युनिष्ट पार्टी (माओवादी) र यसको वैधानिक मञ्च संयुक्त जनमोर्चा र अन्य सङ्गठनहरूले राजतन्त्रको विरुद्धमा विभिन्न कार्यक्रमहरू गर्दै आएका थिए। सशस्त्र द्वन्द्वको माध्यमबाट राजतन्त्रको अन्त्य गर्नु र नयाँ जनवादी व्यवस्था कायम गर्ने उद्देशका साथ जनयुद्धको घोषणा २०५२ साल फागुन १ गते भएको थियो। विद्रोह सुरु गर्नु अगाडि, तत्कालीन प्रधानमन्त्री शेरबहादुर देउवालाई ४० बुँदे माग राख्दै जनयुद्धको सङ्खघोष गरिएको थियो। रोल्पा, रुकुम लगायतका पहाडी जिल्लाहरूमा आधार इलाका बनाएको माओवादीले देशव्यापी रूपमा विभिन्न स्थानमा रहेका प्रहरी चौकी र सरकार संयन्त्रहरूमा आक्रमण गरेको थियो। जनयुद्धको प्रभाव देशव्यापी रूपमा पर्न गएको थियो जसका कारण तत्कालीन शेरबहादुर देउवा नेतृत्वको सरकारले दमनको रणनीति लिएर अगाडि बढेको थियो। युद्धरत नेताहरूको टाउकाको मुल्य समेत निर्धारण गरिएको थियो।
फौजी बाटोमा असफल
प्रहरीलाई सजिलै जितेका माओवादीले सेनालाई हराउन सकेनन् ।
श्यादे
श्यादे वा तामाङ तागी नेपालको तामाङ जातिले लगाउने ऊनी टोपी हो । यो समुदायको परम्परागत पोशाकको एक हिस्सा हो। टोपी सबै उमेर समूहका साथै सबै लिङ्गका मानिसहरूले लगाउँछन् ।
माओवादी जनयुद्ध
अन्तर्राष्ट्रिय समर्थनको अभाव
माओवादीले अपेक्षित अन्तर्राष्ट्रिय समर्थन पाउन सकेनन् । क्रान्ति सफल पार्न भारत चीन जस्ता छिमेकी वा अमेरिका जस्तो महशक्तिको समर्थन चहिन्थ्यो। जुन प्राप्त भएन। २००१ सेप्टेम्बर ११ को अल कायदा आक्रमण पछि त विश्व परिदृश्य बदलियो। आतंकवाद विरुद्ध अन्तर्राष्ट्रिय अभियान चलाउने अमेरिकी विदेश नीतिको असर माओवादीमा पनि पर्यो। चीनले माओवादीलाई "सरकार विरोधी तत्त्व"को संज्ञा दिदै यस मामिलामा आफूलाई सदैव असंलग्न राख्यो। भारतीय खुफिया "र" को केही सहयोग मिले पनि भारतीय संस्थापनले औपचारिक समर्थन गरेन।
श्यादे
कपडा सामग्री
टोपी सामान्यतया ऊनले बनेको हुन्छ, र आकार सामान्यतया गोलो र शीर्षमा समतल हुन्छ । टोपीको किनारमा रंगीन बुट्टाहरू हुन्छन्। यसमा गोलाकार भाग र शीर्ष वरिपरि विभिन्न कढ़ाईहरू हुन्छन् । विभिन्न बौद्ध धार्मिक प्रतीकहरू जस्तै वज्र वा श्रीवत्सहरूले टोपी सजाइएको हुन्छ ।
प्रयोग
टोपी प्रायः विभिन्न सामाजिक जमघटहरू, चाडपर्वहरू जस्तै सोनम ल्होसार र धार्मिक र सांस्कृतिक समारोहहरूमा लगाइन्छ । टोपी पनि नेपालमा तामाङ जातिको पहिचानको प्रतीक बनेको छ, जहाँ ढाका टोपीले सामान्यतया अन्य परम्परागत टोपीलाई छाया गर्छ ।
माओवादी जनयुद्ध
अपराधिक र अराजक प्रवृति
माओवादीको सङ्गठन र छापामार बढे पनि अपराधिक र अराजक प्रवृतिले बढावा पायो। यो यति झाँगियो कि माओवादी नेतृत्वले थाम्नै नसक्ने अवस्था आयो।
विसलावा जिम्बोस्का
मारिया विसलावा अन्ना जिम्बोस्का, Maria Wisława Anna Szymborska (जन्म २ जुलाई १९२३-१ फेब्रुअरी २०१२) एक पोल्यान्डकी कवियत्री हुन् । उनीले १९९६ मा साहित्यमा नोबेल पुरस्कार प्राप्त गरेकी थिइन् ।
पालेदाइ (चलचित्र)
पालेदाई राजेश हमाल, निखिल उप्रेती, रेखा थापा, दिलिप रायमाझी, रबि गिरि, उषा पौडेल, दिनेश शर्मा, रबि डंगोल, नन्दु श्रीबस्ताब, रामचन्द्र अधिकारी, राधा लम्साल द्वारा अभिनित नेपाली कथानक चलचित्र हो। यस चलचित्रका निर्देशक दयाराम दाहाल हुन्।
पूर्वीय दर्शन
नास्तिक दर्शन
वेदमा अर्थ्यााइएका सिद्धान्तलाई जस्ताको तस्तै नमान्नेलाई नास्तिक दर्शन भनिन्छ । चार्वाक, जैन र बौद्ध दर्शनलाई वैदिक सिद्धान्तभन्दा भिन्न मानिन्छ ।
चार्वाक वा लोकायत दर्शन
ईश्वर, आत्मा वा परमात्मा नमान्ने र भाग्यमा विश्वास नगर्ने लोकायत दर्शन प्राचीन दक्षिण एसियाको एक भौतिकवादी दर्शन हो । यसले यस लोकका अतिरिक्त अर्को लोक वा परलोक छ भन्ने विश्वास गर्दैन । ईश्वर, आत्मा, परमात्मा, पुनर्जन्म, स्वर्ग, नर्क आदि कुरामा पनि विश्वास गर्दैन । त्यसैले जे छ, वर्तमान छ । जे गर्छौ, वर्तमानमा गर । भविष्यको चिन्ता नगर । मरेपछि स्वर्ग जाने वा फेरि जन्मने कुरामा विश्वास नगर भन्ने विचार राख्छ । यसलाई ‘चार्वाक मत’ र ‘बार्हस्पत्य सूत्र’ पनि भनिन्छ । लोक र आयत दुई शब्द मिलेर बनेको यो दर्शन लोकको पक्षपाती अथवा जनतामा फैलिएको लोकमा आधारित भन्ने हो । यसले आफ्नो कुरालाई पुष्टि गर्नका लागि एउटा सूत्र नै बनाएको छ— यावज्जिवेत् सुखं जिवेत् ऋणं कृत्वा घृतं पिवेत् । भष्मीभूतस्य देहस्य पुनरागमनम् कुत: । अर्थात् जति बाँच्छौ, सुखले बाँच, ऋण काढेर भए पनि घिउ खाऊ । जलेर खरानी हुने देह फेरि फर्केर आउँछ भन्ने कुरामा विश्वास नगर ।
जैन दर्शन
जैन दर्शन संसारलाई जीव र अजीवमा विभाजन गरेर हेर्ने एक निरीश्वरवादी एवम् वेदलाई प्रमाण नमान्ने र ब्राह्मणवादविरोधी दर्शन हो । यो प्राचीन दक्षिण एसियाली दार्शनिक धाराहरूमध्ये बेग्लै दर्शन हो । यसलाई दर्शनभन्दा बढी धार्मिक विश्वास पनि मानिन्छ । जैनका दुई सम्प्रदाय छन्— श्वेताम्बर र दिगम्बर । श्वेताम्बरले सेता कपडा लगाउँछन् भने दिगम्बरले कपडा लगाउँदैनन्, निर्वस्त्र हुन्छन् र आकाशलाई नै वस्त्र ठान्छन् । यिनीहरू आफ्ना सम्पूर्ण आवेगलाई शमन गरी आफूलाई पूर्ण रूपमा वशमा राख्न चाहन्छन् । जैन दर्शनले संसारलाई जीव र अजीव गरी दुई भागमा बाँडेको छ । जीवको अर्थ आत्मा हो । यस दर्शनमा सबै शरीरमा जीवले वास गर्दछ । उसले प्रत्येक जन्ममा एक छुट्टै शरीर धारण गर्दछ । जन्म र मरण भइरहन्छ तर जीव वा आत्मा भने अनादि एवम् अनन्त छ भनिएको छ । कुनै पनि परम सत्तालाई स्वीकार नगर्नु र सबै कुरालाई संशयका साथ हेर्नु यस दर्शनको एक प्रमुख विशेषता हो ।
बौद्ध दर्शन
बौद्ध दर्शन संसारका सबै वस्तुहरू अनित्य एवं क्षणिक छन् भन्ने एक अनिश्वरवादी एवं अनात्मवादी दर्शन हो । यस दर्शनको प्रतिपादन सिद्धार्थ गौतमले गरेका हुन् र त्यही कारण उनी भगवान् गौतम बुद्धका नामले कहलिएका हुन् । यो दर्शन अहिंसामा आधारित छ । गौतम बुद्धले प्रतिपादन गरेको ज्ञान तीनवटा खण्ड (त्रिपिटक)मा समेटिएको छ । बुद्धका शिक्षालाई संक्षिप्तमा चार आर्य सत्य भनिन्छ । ती हुन्— संसारमा दुःख छ, दुःखका कारण छन्, दुःख निवारणका उपायहरू छन् । इन्द्रियद्वारा भौतिक वस्तुमा हुने आशक्तिलाई दुःख भनिएको छ । असीमित इच्छालाई त्याग गर्दै तृष्णालाई शमन गर्न सकियो भने दुःखको निवारण हुन सक्छ भन्ने यस दर्शको मान्यता रहेको छ । दुःख निवारणका लागि आठवटा उपाय बताइएको छ । ती हुन्— सद् विश्वास, सही अठोट, सत्य कार्य, सत् जीविका, सत् प्रयास, सही चिन्तन र साँचो एकाग्रता । बौद्ध दर्शनले आत्मा, ईश्वर, बह्म आदि कुरालाई मान्दैन । यसले जीव र जगतको सृष्टि ईश्वरले गरेको भन्ने कुरामा पनि विश्वास गर्दैन । यसका साथै बुद्धवादले वेद आदि ग्रन्थलाई स्वतः प्रमाण पनि मान्दैन । यसले मानिसको पूर्वजन्म र पुनर्जन्ममा भने विश्वास गर्दछ ।
आस्तिक दर्शन
वैदिक सिद्धान्तका आधारमा जगतलाई व्याख्या तथा विश्लेषण गर्ने सिद्धान्तलाई आस्तिक दर्शन भन्ने गरिन्छ । यसअन्तर्गत न्याय दर्शन, वैशेषिक दर्शन, योग दर्शन, मीमांसा दर्शन र वेदान्त दर्शन पर्दछन् ।
न्याय दर्शन
न्याय दर्शनका संस्थापक आचार्य महर्षि गौतम हुन् । न्याय दर्शनका १६ पदार्थहरू छन् । यिनलाई प्रमाण, प्रमेय, संशय, प्रयोजन, दृष्टान्त, सिद्धान्त, अवयव, तर्क, निर्णय, वाद, जल्प, वितण्डा, हेत्वाभास, छल, जाति र विग्रह स्थान भनिन्छ । न्याय सिद्धान्तको मुख्य उद्देश्य नै मानव कल्याण र मुक्ति प्रदान गर्नु हो । यी सबै पदार्थ वा तत्त्वबाट मानवमा रहेका सबै दोषहरूको अन्त्य भई मुक्ति प्राप्त हुन्छ भन्ने न्याय दर्शनको सिद्धान्त हो ।
वैशेषिक दर्शन
वैशेषिक दर्शनका प्रणेता महर्षि कणाद हुन् । वैशेषिक दर्शनअनुसार दुुःखबाट मुक्ति पाउन भगवानको दर्शन पाउन आवश्यक छ । यसनिम्ति श्रवण, मनन र ध्यान गर्नु आवश्यक हुन्छ । महर्षि कणाद दुईवटा प्रमाणलाई मान्दछन् । पहिलोलाई प्रत्यक्ष र दोस्रोलाई अनुमान भनिन्छ । यस दर्शनमा सबै पदार्थमा गुण हुन्छ भनी विश्वास गरिन्छ । यस दर्शनमा पृथ्वीमा गन्ध, जलमा रस, अग्निमा रूप, वायुमा स्पर्श र आकाशमा शब्दजस्ता विशेष गुण हुन्छ भनी उल्लेख गरिएको छ । काल, दिक र आत्माको विशेष गुण हुँदैन भनिएको छ । महर्षि कणादले पदार्थका एघार गुण मानेका छन् । यस्ता गुणहरूमा रूप, रस, गन्ध, स्पर्श, सङ्ख्या, परिमाण, पृथक्त, संयोग, विभाग, पुरत्व र अपुरत्व पर्दछन् ।
योग दर्शन
योग दर्शनका प्रणेता महर्षि पतञ्जलि थिए । महर्षि पतञ्जलिभन्दा अघि महर्षि हिरण्यगर्भ र याज्ञवल्क्यले पनि योग दर्शनमाथि विवेचना गरेका थिए । तर, महर्षि पतञ्जलिले यसलाई अझै व्यापक बनाएका थिए । यिनले योग दर्शनलाई सूत्रका रूपमा सरल रूपमा प्रस्तुत गरेका थिए । यम, नियम, आसन, प्राणायाम, प्रत्याहार, धारणा, ध्यान र समाधिलाई अष्टांगयोग भन्दछन् । अष्टांगयोगको साधनाबाट मानिसको अज्ञानता नाश भएर जीवन सुखी र सम्पन्न बन्दछ । योगाभ्यासद्वारा इन्द्रियहरूलाई नियन्त्रण गरी मोक्ष प्राप्त गर्न सकिन्छ र योग नै मोक्ष मार्ग हो भन्ने दर्शन हो यो । यस दर्शनको पनि मौलिक योग दर्शनमा चित्त वा मनका क्रियाकलापको नियन्त्रण गर्नुलाई योग भनिन्थ्यो भने पछि आएर योग भनेको मन र ईश्वरका बीच संयोग गराउने साधन वा आत्म ज्ञानको साधन अर्थात् ब्रह्मज्ञान प्राप्त गरी ‘म नै ब्रह्म हुँ’ भन्ने निष्कर्षमा पुगेर सांसारिक बन्धनबाट मुक्त हुने माध्यम हो भन्न थालियो । कतिपय विद्वानहरूले सांख्य दर्शनलाई सिद्धान्त र योगलाई त्यसैको व्यावहारिक पक्षका रूपमा पनि मान्ने गरेका छन् । पछिल्लो चरणमा योग भन्नाले ध्यानद्वारा आत्मालाई ईश्वरसँग जोड्ने साधनका रूपमा लिइएको हुँदा यस दर्शनलाई पूर्णतः भाववादी दर्शनका रूपमा लिइन्छ । तथापि योगद्वारा शरीर, मन, वचन, कर्मको शुद्धि गरिने र यसले शरीरलाई तन्दुरुस्त र स्वस्थ राख्ने हुँदा यसलाई व्यावहारिक दर्शनका रूपमा लिन सकिन्छ ।
सांख्य दर्शन
महर्षि कपिलबाट सांख्य दर्शनको प्रतिपादन भएको मानिन्छ । सामान्य अर्थमा साङ्ख्य भन्नाले संख्या वा गणना भन्ने बुझिन्छ तर प्राचीनकालमा संख्या शब्दको अर्थ कुनै विषयलाई प्रमाणित तथा परिष्कृत रूपमा विचार गर्नु हो । यस दर्शनले प्रकृति र पुरुषलाई दुई मूल तत्त्व मान्दछ । यस दर्शनअनुसार प्रकृति जड छ भने पुरुष चेतन नित्य छ । प्रकृति र पुरुषको संयोगबाट नै सृष्टिको अस्तित्व कायम रहेको छ । यस दर्शनले प्रकृति जड र एक मात्र छ तर पुरुष चेतन र नित्य छ भन्ने विश्वास गर्दछ । सांख्य दर्शनले तत्त्वलाई चार भागमा बाँडेको छ- प्रकृति, प्रकृति–विकृति उभयात्मक, केवल विकृति र चौथोेमा अनुभयात्मक ।
मीमांसा दर्शन
मीमांसा दर्शनका प्रवर्तक महर्षि जैमिनी हुन् । धर्मको अनुष्ठानबाट नै फल प्राप्त गर्न सकिन्छ भन्ने मीमांसा दर्शनको मुख्य सार हो । श्रुति, स्मृति, पुराणजस्ता ग्रन्थबाट धर्मको फल प्राप्त गर्न सकिन्छ भन्ने मीमांसा दर्शनको मान्यता हो । पूर्वीय मीमांसा दर्शनमा धर्मको लक्षण के हो र धर्मको प्रमाण के हो भन्ने प्रश्नको उत्तर खोज्ने प्रयास गरिन्छ । महर्षि जैमिनीको मीमांसा दर्शन १६ अध्यायमा विभाजित छन् । यसका सुरुका १२ अध्याय द्वादशलक्षणिका नामबाट प्रसिद्ध छन् । यसका अन्तिम चार अध्यायहरू संषणकाण्डबाट चिनिन्छ । मीमांसाका प्रत्येक अध्यायमा अनेक पादहरू छन् । मीमांसा दर्शन पनि पूर्वमीमांसा र उत्तरमीमासा गरी दुई प्रकारको छ ।
वेदान्त दर्शन
वेदान्त दर्शन प्राचीन दक्षिण एसियाली दार्शनिक प्रणाली अन्तर्गतको एक मनोगत भाववादी दर्शन हो । वेदान्त दर्शनको सामान्य अर्थ वेदको सिद्धान्त हो । वेदको अध्ययनपछि निकाल्ने निष्कर्ष वा अन्त्य नै वेदान्त हो । यसलाई वैष्णव दर्शन पनि भनिएको छ । वेदान्त दर्शन उपनिषद्हरूको सिद्धान्तहरूमा आधारित छन् । यसका विभिन्न सम्प्रदायहरू छन् । यिनलाई अद्वैत, विशिष्टाद्वैत, द्वैत र शुद्धाद्वैत भनिन्छ । वेदान्त दर्शनका प्रणेता तथा व्याख्याता महर्षि व्यास हुन् । यिनको व्रह्मसूत्र ग्रन्थले वेदान्त दर्शनको सार प्रस्तुत गरेको छ । ब्रह्मको सत्तामा विश्वास गर्ने भएकाले वेदान्त दर्शनलाई ब्रह्मवाद पनि भनिन्छ । वेदान्त दर्शन पछिल्ला वैदिक साहित्यको विवेचना भएकाले यसलाई उत्तरमीमांसासमेत भनिन्छ । ज्ञानमा जोड दिने भएकाले यस दर्शनलाई ज्ञानकाण्ड पनि भनिन्छ ।
शैव वा पाशुपत वा शाक्त दर्शन
शैव एवं पाशुपत र शाक्त दर्शन पनि वेदान्त दर्शनजस्तै भाववादी दर्शन हो । वेदान्त दर्शनमा वैष्णववादी व्याख्या गरिन्छ भने यसमा शिव या शैव तत्त्वलाई सृष्टिको कारण मान्ने गरिएको छ । यस धारामा पनि केही उपधारा रहेका छन्, ती हुन्—शैव, पाशुपत र शाक्त । यी तीनै उपधाराहरूको आआफ्नै किसिमले व्याख्या गरिएको छ । शैव दर्शनले कर्मादि सापेक्ष अर्थात् कर्मादिसँग सम्बद्ध परमेश्वरलाई जगतको कारण मानेको छ । पाशुपत धाराले महेश्वरलाई जगतको कारण मानेको छ भने शाक्त धाराले जगतको सृष्टि, स्थिति र प्रलयको कारण चेतनातत्वलाई मानेको छ । यसले निर्विकल्प चेतनालाई शिव भनेर पुकार्छ ।
तडप
तडप राजेश हमाल, दिलिप रायमाझी, झरना थापा द्वारा अभिनित नेपाली कथानक चलचित्र हो। यस चलचित्रका निर्देशक राज बस्नेत हुन्।
किन किन (चलचित्र)
किन किन राजेश हमाल, करिस्मा मानन्धर, राज तिमिल्सिना, शशी खड्का, अरुणिमा लामा, सुवास थापा द्वारा अभिनित नेपाली कथानक चलचित्र हो। यस चलचित्रका निर्देशक युकेश दाहाल हुन्।
अफ्रिकी राष्ट्र च्याम्पियनसिप
अफ्रिकी राष्ट्र च्याम्पियनसिप एक फुटबल प्रतिस्पर्धा हो जुन ११ सेप्टेम्बर २००७ को घोषित गरिएको थियो । यो अफ्रिकी फुटबल सङ्घ (सीएएफ) द्वारा प्रशासित छ र अफ्रिकाका सबै भन्दा उत्कृष्ट राष्ट्रिय टोलीहरू बीच खेल हुने गरेको छ, विशेष रूपले खेलाडीहरू जुन राष्ट्रिय च्याम्पियनसिपमा सक्रिय छन् ।
रूपकुण्ड
रूपकुण्ड (स्थानिय नाम:रहस्यमय तााल वा कङ्काल ताल) भारतको उत्तराखण्डमा रहेको हिमताल हो। यो ताल त्रिशूल हिमालको काखमा अवस्थित छ।
द्वापर युग
द्वापर युग चार युग मध्ये तेस्रो युग हो। यो काल भगवान कृष्णको देहान्त पछि समाप्त भएको थियो। यो त्रेता युग र कलि युगको बीचको युग हो। श्रीमद्भागवत् पुराण अनुसार यो युग ८६४,००० वर्ष सम्म चलेको अनुमान छ ।
दक्षिण एसियाली खेलकुद २०१०
एसियाली खेलकुद २०१० (XI दक्षिण एसियाली खेलकुद) बङ्गलादेशको ढाका मा २०१० फेब्रुअरी २९ जनवरी देखि फेब्रुअरी ९ सम्म सञ्चालन भएको भएको दक्षिण एसियाली खेलकुद को हो।यो दक्षिण एसियाली खेलकुद को ११औं संस्करण हो।
खेलहरू
जम्मा २३खेलमा १५७ स्पर्धा भएको प्रतियोगिता २३ खेलको तालिका निर्धारण भएको थियो । २०१० दक्षिण एसियाली खेलकुद
खेल र स्पर्धाहरू
पदक तालिक
प्रतियोगितामा जम्मा पदक ५२८ (१५७ स्वर्ण,१५७ रजत र २१४ काँस्य पदक) हरू प्रस्तावित गरिएको थियो ।
{{legend|#ccccff|आयोजक राष्ट्र |border=solid 1px #AAAAAA}}
स्रोत
श्रेणी :दक्षिण एसियाली खेलकुद
श्रेणी :खेलकुद श्रेणी :खेल
बरदान
बरदान राजेश हमाल, रेजिना उप्रेती, करिश्मा मानन्धर, अर्जुन कार्की, मुकेश ढकाल, शोभित बस्नेतद्वारा अभिनित नेपाली कथानक चलचित्र हो। यस चलचित्रका निर्देशक शोभित बस्नेत हुन्।
सपना (चलचित्र)
सपना राजेश हमाल, आर्यन सिग्देल, अर्जुन कार्की, नन्दिता के.सि., कुशुम शर्मा, मिथिला शर्मा, मुकुन्द श्रेष्ठ द्वारा अभिनित नेपाली कथानक चलचित्र हो। यस चलचित्रका निर्देशक प्रदिप श्रेष्ठ हुन्।
झिनाइदह जिल्ला
झिनाइदह जिल्ला (ঝিনাইদহ) बङ्गलादेशको दक्षिण-पश्चिममा पर्ने एक प्रमुख जिल्ला हो । यो जिल्ला खुल्ना विभागमा पर्छ ।
जनसङ्ख्या
सन् २०११ को राष्ट्रिय जनगणना अनुसार यस जिल्लाको जनसङ्ख्या १५,७९४,९० रहेको छ जसमध्ये पुरुषको जनसङ्ख्या ८,१५५,७६ छ भने महिलाको जनसङ्ख्या ७,६३९,१४ रहेको छ । यस जिल्लामा इस्लाम धर्ममा मानिसहरूको सङ्ख्या १४,१५३,७९ रहेका छन् भने हिन्दु धर्मका मानिसहरू १,६२८,०८ रहेका छन् । त्यस्तै गरी इसाई धर्मको सङ्ख्या १६१, बुद्ध धर्मको सङ्ख्या ८३५ छ भने अन्य धर्मका मानिसको सङ्ख्या ३०७ रहेका छन् ।
शिक्षा
बङ्गलादेश राष्ट्रिय शिक्षा आयोगका अनुसार यस जिल्लाको अौसत साक्षरता दर ४४.७% रहेको छ जसमध्ये ४८.८% पुरुष रहेका छन् भने ४०.३% महिला रहेका छन् । यस जिल्ला १ विश्वविद्यालय, ५४ उच्च विद्यालय, १ पोलिटेक्नीक संस्था, ३०४ माध्यमिक विद्यालय, ८०४ प्राथमिक विद्यालयहरू रहेका छन् ।
अर्थतन्त्र
यस जिल्लाको मुख्य आय श्रोत कृषि पेशा हो जसमा कुल जनसङ्ख्याको ६७% मानिसहरू आवद्ध छन् । अन्य पेशाहरू पनि मानिसहरू आवद्ध छन् जसमा मजदुरी पेशामा २.९३% मानिसहरू संलग्न छन् भने कलकारखानामा १.५९%, बाणिज्यमा १४.२४%, यातायात र सञ्चारमा ३.८३%, धर्म सेवामा १.१६%, अन्य ३.७३% रहेको छ ।
यान्देक्स ब्राउजर
यान्देक्स ब्राउजर  बहुप्रतिष्ठित रूसी वेब खोजी निगम यान्देक्सद्वारा विकसित एक फ्रिवेर वेब ब्राउजर हो जसले ब्लिङ्क वेब ब्राउजर इञ्जिनको प्रयोग गर्दछ र यो क्रोमियम खुला स्रोत परियोजनामा आधारित छ। यो ब्राउजरले वेब पृष्ठको सुरक्षा यान्देक्स सुरक्षा प्रणाली मार्फत जाँच गर्दछ र डाउनलोड भइसकेका फाइलहरू क्यासपरस्काई एण्टि भाइरस मार्फत जाँच गर्दछ। याण्डेक्स ब्राउजर बेलारूसी, अङ्ग्रेजी, कजाखस्तानी, रूसी, टुर्की र युक्रेनी गरी ६ वटा भाषामा उपलब्ध छ।
यो वेब ब्राउजर ओपेरा सफ्टवेयरको टर्बो प्रविधि प्रयोग गरी सुस्त भएको इण्टरनेटको गतिलाई बढाउने काम गर्दछ।
रूसमा हाल यान्देक्स गुगल खोजी मार्फत वेब खोजी प्रतिस्पर्धा झेलिरहेको छ। गुगल क्रोम रूसको सबैभन्दा लोकप्रिय वेब ब्राउजर हो जसले गुगल खोजीको प्रयोग गर्दछ जुन यसको प्रणालीमा पुनर्निर्धारित वेब खोजी इञ्जिन हो। जून २०१२ मा, मोजिला फायरफक्स, विश्वको तेस्रो सबैभन्दा लोकप्रिय वेब ब्राउजरले याण्डेक्स खोजीलाई हटाउँदै गुगल खोजी राख्नमा एक सम्झौता गरेको थियो। यान्देक्स ब्राउजरको स्मार्टबक्समा यान्देक्स खोजी पुनर्निर्धारित वेब ब्राउजर हुन्छ जसले गर्दा यान्देक्सलाई रूसी बजारमा गुगलसँग प्रतिस्पर्धा गर्न सहज बनाएको छ।
फरक विशेषताहरू
याण्डेक्स ब्राउजरका फरक विशेषताहरू यस प्रकारका छन्:
१) यान्देक्स ब्राउजरमा, विन्डोज ८ जस्तै अन्तरखुख साथ फरक "नयाँ ट्याब" पर्दा र लोकप्रिय सेवाहरूको लागि विशेष विजेट (जस्तै, जीमेल, नपढेका सन्देशहरूको सङ्ख्या देखाउँने) जस्ता दुईवटा उत्तम सुविधा रहेका छन्।
वाइफाई सुरक्षा
खुला वाइफाई वा डब्ल्यूइपी सुरक्षा कमजोर भएको सञ्जालमा जब हामी जोडिन्छौ याण्डेक्स ब्राउजरले स्वचलित रूपमा आफु र एचटिटिपी साइटहरूमा ट्राफिकको गुप्तिकरण गर्दछ।
बजार साझेदारी
लाइभ इण्टरनेटको विश्लेषण अनुसार, यान्देक्स ब्राउजर यसको सार्वजनिकको दुई महिना पश्चात् २.३% बजार ढाकेको थियो भने मार्च २०१९ मा कम्प्युटरहरूमा यसको बजार साझेदारी १४.८६% र मोबाइल उपकरणहरूमा ८.५४% पुगेको थियो। यान्देक्स ब्राउजर रूस तथा रूस वरिपरिका देशहरूमा लोकप्रिय छ।
बिर्खे टोपी
बिर्के टोपी, वा भानुभक्ते टोपी नेपालको पश्चिमी पहाडी क्षेत्रमा लगाइने परम्परागत टोपी हो। कवि आदिकवि भानुभक्त आचार्यले यसलाई लोकप्रिय बनाउनुभयो।
२२ (टेलर स्विफ्टको गीत)
"२२" अमेरिकी गायिका तथा गीतकार टेलर स्विफ्टको गीत हो जुन उनको चौँथो स्टुडियो एल्बम रेडका लागि रेकर्ड गरिएको थियो। यो गीत स्विफ्टले मार्टिन र सेलब्याकसँगको सहकार्यमा लेखेकी थिइन्। यो गीत सन् २०१३ मार्च १२ का दिन रेड एल्बमको चौँथो एकलको रूपमा सार्वजनिक गरिएको थियो। यस गीतको शब्दले २२ वर्ष पुग्दा खेरीको खुसीलाई व्यक्त गरेको छ।
यस गीत अमेरिकी बिलबोर्ड हट १००को शीर्ष २० मा समावेश भएको थियो जसका कारण रेड साङ्गीतिक सङ्गालोको यो गीत शीर्ष २० मा पर्ने छैटौँ गीत बन्न सफल भएको थियो।
पृष्ठभूमि र सार्वजनिक
सन् २०१० मा स्विफ्टको स्पिक नाउ नामक तेस्रो साङ्गीतिक सङ्गालो सार्वजनिक भएको थियो जसमा समावेश सबै गीतहरू स्विफ्ट एक्लैले लेखेकी थिइन् तर "रेड"का लागि स्विफ्टले विभिन्न गीतकार तथा सङ्गीतकारहरूसँग सहकार्य गर्ने निर्णय गरेकी थिइन् जसका कारण स्विफ्टले उनको साङ्गीतिक सङ्गालोमा काम गर्नका लागि दुई गीतकार र सङ्गीतकार म्याक्स मार्टिन र सेलब्याकलाई बोलाएकी थिइन्। बिलबोर्ड पत्रिकासँगको एक अन्तर्वार्तामा उनले भनेनि," "मेरो लागि २२ वर्षको उमेर मेरो जीवनको सबैभन्दा मनपर्दो वर्ष भएको छ"।
यस गीतले आधिकारिक रूपमा अमेरिकी समकालीन हिट रेडियोलाई प्रभाव पार्ने निश्चित भएको थियो। एक विशेष सीमित संस्करण व्यक्तिगत रूपमा गन्ती गरिएको सीडी एकल १३ मार्च २०१३ मा स्विफ्टको आधिकारिक स्टोरमा विशेष रूपमा सार्वजनिक गरिएको थियो भने सोही दिन यस गीतको साङ्गीतिक श्रव्य दृश्य पनि सार्वजनिक गरिएको थियो।
संरचना र सङ्गीत
२२ एक पप गीत हो जुन ३ मिनेट ५२ सेकेण्ड लामो छ। यस गीत स्विफ्टले म्याक्स मार्टिन र सेलब्याकको साथमा लेखेकी थिइन् जसले त्यसपछि "वि आर नेभर एभर गेटिङ ब्याक टुगेदर" र "आई न्यु यु ओर ट्रबल" नामक दुई बहुचर्चित गीत लेखेका थिए। यस गीतको आनन्द र २२ वर्षको भएको खुशीको वर्णन गर्दछ।
साङ्गीतिक श्रव्य दृश्य
"२२" गीतको लागि सङ्गीत श्रव्य दृश्य फेब्रुअरी २०१३ मा कैद गरिएको थियो भने मार्च २०१३ मा यसलाई पहिलोपटक सार्वजनिक गरिएको थियो। यस गीतको आधिकारिक सङ्गीत श्रव्य दृश्य एन्थोनी मेण्डलर द्वारा निर्देशित गरिएको थियो जसले स्विफ्टसँग दृश्यको अवधारणा विकास गरेका थिए भने उनले यसअघि स्विफ्टको "आई न्यु यु वेर ट्रबल" गीतको सङ्गीत श्रव्द दृश्यमा पनि निर्देशनको काम गरेका थिए। यस गीतको श्रव्य दृश्य ४:३ को अनुपातमा खिचिएको छ जसको शुरूवातमा स्विफ्ट साथीहरूसँग देखिन्छिन्। सन् २०१९ मे का अनुसार यस गीतलाई युट्युबमा ५१० मिलियन दर्शकहरूले हेरेका छन्।
प्रत्यक्ष प्रस्तुति
स्विफ्टले पहिलोपटक सन् २०१२ अगष्ट १३ का दिन यस गीतको प्रत्यक्ष प्रस्तुति दिएकी थिइन्। स्विफ्टले सन् २०१३ फेब्रुअरी २२ का फ्रान्समा कस्मिक रिफसलमा प्रत्यक्ष प्रस्तुत दिएकी थिइन् जुन अफ.टिभीले प्रत्यक्ष देखाएको थियो। स्विफ्टले यस गीतको प्रत्यक्ष प्रस्तुति उनको तेस्रो साङ्गीतिक भ्रमणका बेला सन् २०१३ मे १९ का दिन बिलबोर्ड सङ्गीत पुरस्कारको समारोहमा दिएकी थिइन्। यस गीतलाई स्विफ्टले उनको छैटौँ एल्बम रेपुटेसनको विश्व भ्रमणका बेला सिकागो, इलिनोइ, म्यासाच्युसेन र अष्ट्रेलियाको सिड्नीमा पनि प्रत्यक्ष प्रस्तुत दिएकी थिइन्।
साङ्गीतिक तालिका प्रस्तुति
रेड साङ्गीतिक सङ्गालोका अन्य गीतहरू जस्तै यस गीतको सार्वजनिक पछि थुप्रैपटक डिजिटल बिक्रीको कारण विभिन्न देशहरूमा सङ्गीत तालिकामा यो गीत पर्न सफल भएको थियो। "२२" गीत संयुक्त राज्य बिलबोर्ड हट १००को सङ्गीत तालिकामा ४४अौँ स्थानमा तालिका पर्दापण गरेको थियो र यो गीत बिलबोर्ड हट डिजिटल सङको तालिकामा शीर्ष ७ मा पर्न सफल भएको थियो भने तात्कालिक समयमा यस गीतका १०८००० प्रतिलिपीहरू बिक्री भएका थिए। सन् २०१३ जनवरी १२ का दिन यो गीतले पछि हट १०० को तालिकामा ८४अौँ स्थान आउँदै पुन तालिकामा प्रवेश गरेको थियो। यस गीतलाई पुन एकल गीतको रूपमा सार्वजनिक गरेपछि यो गीत ६४अौँ स्थानमा पर्न सफल भएको थियो। यस गीत क्यानडाको बिलबोर्ड क्यानडेली हट १०० मा शीर्ष २९ मा पर्न सफल भयो भने पछि यो गीत २० अौँ स्थान सम्म उकालो चडेको थियो। यो गीत संयुक्त अधिराज्य सङ्गीत तालिकामा ७अौँ स्थान सम्म आएको थियो। सन् २०१४ सम्म यस गीतका २० लाख प्रतिलिपीहरू बिक्री भएका थिए। सन् २०१७ नोभेम्बर सम्मको तथ्याङ्क अनुसार संयुक्त राज्य अमेरिकामा यस गीतका २३ लाख प्रतिलिपीहरू बिक्री भएका थिए।
छबिलाल कन्जुस छैन
छबिलाल कन्जुस छैन राजेश हमाल, सुमिना घिमिरे, निर शाह, मिथिला शर्मा, सुमन सिंह, बिजय देउजा, विष्णु सापकोटा द्वारा अभिनित नेपाली कथानक चलचित्र हो। यस चलचित्रका निर्देशक ज्ञानेन्द्र देउजा हुन्।